text: Основната тема в разговорът между Путин и Байдън: Украинската криза, стратегическата стабилност, киберсигурността и регионални въпроси | 3e-news
  Начало Свят Основната тема в разговорът между Путин и Байдън: Украинската криза, стратегическата стабилност, киберсигурността и регионални въпроси
  Опасенията около Украйна и по-точно взаимните съмнения за нахлуване на руски войски на украинска територия и на натовски на руска, ядрената сделка с Иран, киберсигурността и двустранните проблеми между Русия и САЩ са били в основата на двучасовата видео среща на президентите на Русия и САЩ Владимир Путин и Джо Байдън, става ясно от официалните съобщения на двете страни. Видео срещата е била осъществена по изключително защитена връзка още от времето на Втората световна война.
  Важно е да се отбележи, че срещата между президентите на САЩ и Русия се случва в период, в който дипломатическите отношения между двете страни се изостриха заради решението на американската страна да изгони десетки дипломати. Реакция в този дух последва и от страна на руската държава. Байдън и Путин обсъдиха диалогът между Русия и САЩ по отношение на стратегическата стабилност, киберсигурността и регионални въпроси, се казва в съобщението на Белия дом. От пресслужбата на Кремъл заявиха, че срещата е имала откровен и делови характер.
  Преобладаващата тема в разговора между Путин и Байдън е била проблематиката около Украйна и липсата на напредък по изпълнение на Минските договорености. Американският президент е акцентирал върху "заплашителния" характер в придвижването на руски войски в близост до границите с Украйна.
  "Президентът Байдън изрази дълбокото безпокойство на Съединените Щати и нашите европейски съюзници от струпването на войски около Украйна и даде ясно да се разбере, че САЩ и нашите съюзници ще отговорят с решителни икономически и други мерки в случай на военна ескалация", се казва в документа. В същото време се добавя, че Байдън е призовал за "деескалация и връщане към дипломацията".
  "Преобладаващо тема в разговорите беше проблематиката, свързана с вътрешната украинска криза и лисата на прогрес по изпълнението на Минските споразумения от 2015 г. , които са безспорна основа за мирното уреждане. Президентът на Русия илюстрира с конкретни примери деструктивната линия на Киев, насочена към пълното демонтиране на Минските споразумения и тези, постигнати в "нормандския формат", изразявайки своята загриженост от провокативните действия на Киев срещу Донбас", пише в съобщението, публикувано на страницата на руския президент.
  В отговор на твърденията за заплашителни действия от руска страна със струпването на войски на границата с Украйна, Путин е заявил, че не трябва да се прехвърля отговорност върху Русия, след като именно НАТО предприема опасни опити за усвояване на украинска територия и "увеличава военния си потенциал по нашите граници". "Ето защо Русия е сериозно заинтересована да получи надеждни, законово фиксирани гаранции, които изключват разширяването на НАТО на изток и разполагането на оръжейни системи за настъпателни удари в съседни на Русия държави", пише в съобщението на страницата на руския президент.
  В тази връзка от съобщенията и от двете страни става ясно, че екипите на американския и руския президенти ще влязат в тясна координация по този повод. По-рано вече бе допусната възможността за провокации, за да бъдат оправдани определени действия. Впоследствие стана ясно, че САЩ, страните от ЕС и Украйна през следващите дни ще проведат консултации, за да бъдат съгласувани позициите след разговора между американският президент и руският държавен глава. Вече има реакции от европейските лидери за необходимостта от разговори с Русия
  На преговорите, които се проведоха във вторник под формата на телеконферентна връзка, президентите на Русия и САЩ Владимир Путин и Джо Байдън обсъдиха, наред с другото, резултатите от изпълнението на договореностите, постигнати на срещата им в Женева. през юни. Лидерите смятат, че е важно да се запази "духът на Женева" при по-нататъшно разрешаване на въпросите и проблемите между двете държави, съобщи пресслужбата на Кремъл след разговорите.
  Няма много информация по отношение на обсъжданата ситуация около Иран. Споменава се само, че президентите са изразили надежда, че преговорите по иранската ядрена сделка, които се възобновиха през миналия месец във Виена ще бъдат конструктивни и ще доведат до вземането на приемливи решения.
  Двамата президенти също така са съгласни, че сътрудничеството между двете страни е в лошо състояние, а това се отразява на дипломатическите мисии и в двете държави. "Руският президент Владимир Путин предложи на американския си колега Джо Байдън да премахне ограниченията за работата на дипломатическите мисии на двете страни", се казва в съобщението на Кремъл , на е явно, че това е свързано и с уреждане на украинската проблематика и другите части от разговора между Путин и Байдън.
  Президентите изразиха мнение, че с оглед на специалната отговорност за поддържането на международната сигурност и стабилността на Русия и САЩ ще продължат диалога и необходимите контакти, уточняват пресслужбите и на двете страни.